Traditioner og fortællinger i Herlev Kommune
Herlev er en forstadskommune, og mange traditioner hænger sammen med den omfattende befolkningsudvikling fra 1940’erne til 1960’erne. Bolignød betød, at mange flyttede i socialt boligbyggeri, bl.a. Herlevhuse, hvor der blev grundlagt nye traditioner. I dag afholder boligselskaber og foreninger fx sankthansarrangementer flere steder i kommunen.
I 1920’erne-1930’erne blev der afholdt ringridningsstævner på gårdene.
Lions Club har siden 1976 stået bag Herlev Rundt på Kristi himmelfartsdag. Cykelturen, der er 25 km lang, går bl.a. gennem grønne områder. I 1983 tog kommunen i samarbejde med en række foreninger initiativ til Herlev Festival (oprindelig Herlev Forårs Festival), der i 2011 blev til Herlev Festuge. I 2017 havde festugen 150 aktiviteter på programmet, der var arrangeret af foreninger, erhvervsliv og kommune.
Det er tradition at tænde juletræet foran Herlev Kirke, og til kirkernes menighedsarbejde knytter sig tilbagevendende aktiviteter for børn og voksne. Herlev Kirke blev bygget i 1400-tallet af Matthis Jensen, der ifølge et sagn blev pålagt af en engel at grave, til han fandt et stålkors, og på det sted opføre et alter.
Læs mere om kultur i Herlev Kommune
Læs også om
Se alle artikler om Dagliglivsfortællinger
Se alle artikler om Traditioner og fortællinger